IKEA asus meie linnaosast umbes seitse kilomeetrit eemal ja paremate ilmadega olin sinna paar korda nädalavahetuseti matkanud. Seekord nautisime jõulumelu ja soetasime mitu väikest soodsat sisustusvidinat ning mõned purgid head Rootsi sinepiheeringat, mida mina mujalt poest leidnud pole. Pärast  tahtsime megaodavat jäätisehunnikuga õunakooki mekkida. Jõulumüük oli juba hoo sisse saanud, rahvast murdu. Mahutasime ennast väikesesse nurgalauda kleenukese, ilmselgelt hiina päritolu noormehe kõrvale ja lobisesime süüdimatult kõigest, mis pähe tuli.